งาน OTOP Midyear 2019 : OTOP Signature รักษาเอกลักษณ์ สร้างสรรค์นวัตกรรม ประชาชนให้ความสนใจเที่ยวงานอย่างต่อเนื่อง
งานOTOP Midyear 2019 : OTOP Signature รักษาเอกลักษณ์ สร้างสรรค์นวัตกรรม ซึ่งจัดขึ้นที่เมืองทองธานีมีบรรยากาศเป็นไปอย่างคึกคัก ประชาชนให้ความสนใจเที่ยวงานอย่างต่อเนื่อง            วันที่สองของการจัดงาน OTOP Midyear 2019 : OTOP Signature รักษาเอกลักษณ์ สร้างสรรค์นวัตกรรม ซึ่งจัดโดยกรมการพัฒนาชุมชน กระทรวงมหาดไทย ตั้งแต่ช่วงเช้าที่ผ่านมามีบรรยากาศเป็นไปอย่างคึกคัก เนื่องจากเป็นช่วงวันหยุดสัปดาห์ ทำให้มีประชาชนจำนวนมากให้ความสนใจมาเที่ยวชมงานอย่างต่อเนื่อง เพื่ออุดหนุนสินค้าของดีจากคนไทยด้วยกัน เพราะงานนี้ภาครัฐได้ให้การสนับสนุนและเปิดโอกาสให้ผู้ประกอบการ OTOP ที่มีศักยภาพ มากกว่า 2,500 ร้านค้ามาจัดจำหน่ายสินค้าของดีของแต่ละชุมชนกว่า 25,000 ผลิตภัณฑ์ ทั้งสินค้าอุปโภคและบริโภคมากมายที่น่าสนใจเลือกซื้อ อาทิ ที่บูธของ OTOP Traderจากจังหวัดสุราษฎร์ธานี ซึ่งนำมะม่วงเบาแช่อิ่ม /ขนมบ้าบิ่นมะพร้าวอ่อนไข่เค็ม / ผลไม้สดและผักสดอย่างสะตอและใบเลียง รวมถึงอาหารทะเลแปรรูปมาจำหน่าย ขณะเดียวกันในงานยังมีร้านค้าเครื่องประดับอัญมณี ไข่มุกแท้ เครื่องเงิน เสื้อผ้าไทยพื้นเมืองจากแต่ละท้องถิ่น เครื่องจักรสานทำจากงานฝีมือ แต่จุดที่ได้รับความสนใจอย่างมาก คงเป็นโซนอาหารที่มีอาหารเลิศรสจากแต่ละพื้นที่มาจำหน่าย         โดยนางสาวชนิดาภา สืบสังข์ หนึ่งในประชาชนที่มาเที่ยวชมงาน กล่าวว่า ชอบการจัดงานเช่นนี้ เพราะเป็นเรื่องดีที่ทำให้ส่งเสริมสินค้าของคนไทยที่มีเอกลักษณ์และสวยงาม รวมถึงปัจจุบันการจัดงาน รวมถึงงานค้าต่างๆก็พัฒนาขึ้นเรื่อยๆ เพื่อตอบโจทย์การค้าในยุคดิจิทัล...เสียง..        นอกจากนี้ ในงานยังมีกิจกรรมมากมายให้ประชาชนเที่ยวชม เช่น การจัดแสดงผลิตภัณฑ์ Highlight / การจัดนิทรรศการและชุมชนท่องเที่ยว OTOP นวัตวิถี 4 ภาค รวม 8 หมู่บ้าน /การจัดแสดงสุดยอดผลิตภัณฑ์เด่นจังหวัด และผลิตภัณฑ์ที่นำไปจัดแสดงและจำหน่ายในต่างประเทศด้วย ทั้งนี้ ประชาชนสามารถมาเที่ยวงานOTOP Midyear 2019 ได้ตั้งแต่วันนี้ จนถึงวันที่ 23 มิถุนายน 2562 ระหว่างเวลา 10.00 - 21.00 น. ณ อิมแพ็ค เมืองทองธานีส่งจาก iPhone ของฉัน